****

**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL SKAIDRIOS ASMENS SVEIKATOS PRIEŽIŪROS ĮSTAIGOS VARDO ir kandidatų skaidrios asmens sveikatos priežiūros įstaigos vardui gauti SUTEIKIMO**

2019 m. kovo 28 d. Nr. T11-87

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministro 2015 m. gruodžio 10 d. įsakymo Nr. V-1433 „Dėl Šakinės korupcijos prevencijos sveikatos priežiūros sistemoje 2015–2019 metų programos patvirtinimo“ 2 punktu, Skaidrios asmens sveikatos priežiūros įstaigos vardo suteikimo tvarkos aprašu, patvirtintu Lietuvos Respublikos sveikatos apsaugos ministro 2015 m. sausio 26 d. įsakymu Nr. V-65 „Dėl Skaidrios asmens sveikatos priežiūros įstaigos vardo suteikimo tvarkos aprašo patvirtinimo“ bei atsižvelgdama į Asmens sveikatos priežiūros įstaigų vertinimo dėl skaidrios asmens sveikatos priežiūros įstaigos vardo suteikimo komisijos 2019-03-18 protokolą Nr. T31-6, n u s p r e n d ž i a:

1. Suteikti Skaidrios asmens sveikatos priežiūros įstaigos vardą:

1.1. Klaipėdos rajono savivaldybės Gargždų ligoninei;

1.2. Klaipėdos rajono savivaldybės Priekulės pirminės sveikatos priežiūros centrui;

1.3. Paupių pirminės sveikatos priežiūros centrui.

2. Suteikti kandidato Skaidrios asmens sveikatos priežiūros įstaigos vardui gauti vardą – Klaipėdos rajono savivaldybės Gargždų pirminės sveikatos priežiūros centrui.

3. Šį sprendimą skelbti Klaipėdos rajono savivaldybės ir Klaipėdos rajono savivaldybės viešųjų asmens sveikatos priežiūros įstaigų interneto svetainėse.

Savivaldybės meras Vaclovas Dačkauskas